|  |  |  |  |  |
| --- | --- | --- | --- | --- |
| **ҚАЗАҚСТАН РЕСПУБЛИКАСЫ ЭКОЛОГИЯ**  **ЖӘНЕ ТАБИҒИ РЕСУРСТАР МИНИСТРЛІГІ** | |  | **МИНИСТЕРСТВО**  **ЭКОЛОГИИ И ПРИРОДНЫХ РЕСУРСОВ**  **РЕСПУБЛИКИ КАЗАХСТАН** | |
| 010000, Астана қ., Мәңгілік Ел даңғылы, 8  «Министрліктер үйі», 14-кіреберіс  тел.: +7 7172 74 08 44 |  | | | 010000, г. Астана, пр. Мангилик Ел, 8  «Дом министерств», 14 подъезд  тел.: +7 7172 74 08 44 |

\_\_\_\_\_\_\_\_\_\_\_\_\_\_\_\_\_\_\_\_\_№\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Қазақстан Республикасының**

**Президенті**

**Қ.К. Тоқаевқа**

*«TazaLike» фестивалін өткізу туралы*

**Құрметті Қасым-Жомарт Кемелұлы!**

2024 жылы cіздің «Таза Қазақстан» бастамаңыз аясында еліміздің экологиялық ахуалын жақсарту, экологиялық мәдениетті арттыру және азаматтарды қоршаған ортаны сақтауға тарту мақсатында іс-шаралар кешені іске асырылды.

Мәселен, аумақтарды жинау және көгалдандыру бойынша «Таза өлке», «Киелі мекен», «Жасыл аймақ», «Мөлдір бұлақ», «Бүкілқазақстандық ағаш отырғызу күні», «World cleanup day» және басқа да бұқаралық экологиялық акциялар өткізіліп, оларға 6,2 млн астам адам, оның ішінде 229 мың ерікті қатысты.

Нәтижесінде 1,1 млн тоннадан астам қалдық жиналды, 1,6 млн-ға жуық ағаш отырғызылды, сондай-ақ рұқсат етілмеген 4310 қоқыс орындары анықталды және жойылды.

Жастарды экологиялық қызметке тарту үшін жоғары оқу орындары мен мектептерде эко-сағаттар өткізілді.

Азаматтарды экологиялық ахуалды жақсартуға тартуға бағытталған @TazaQazBot ақпараттық платформасы іске қосылды, ол іске қосылған сәттен бастап 9476 өтінім түсіп, оның 90% орындалды.

«Таза Қазақстан» экологиялық мәдениетті дамытудың   
2029 жылға дейінгі тұжырымдамасы бекітілді, ол көгалдандыру, эковолонтерлік, экологиялық конкурстар өткізу, сондай-ақ халықтың экологиялық білімі мен мәдениеті жөніндегі іс-шараларды қамтиды.

Жүргізіліп жатқан барлық жұмыс БАҚ-та және әлеуметтік медиа-ресурстарда кеңінен жария етілді *(шамамен 13 мың жарияланым).*

Жалпы қабылданып жатқан шаралар азаматтардың экологиялық тұрғыдан жауапты мінез-құлқына орнықты негіз құруға ықпал етеді.

2025 жылғы 21 сәуірде өтетін Бүкілқазақстандық орман отырғызу күніне орайластырылған «TazaLike» фестивалі форматында Астана қаласында Сіздің қатысуыңызбен 2024 жылдың қорытындысын салтанатты түрде атап өту ұсынылады. Бұл оқиға қоршаған ортаға ұқыпты қарауды нығайтудағы және экологиялық сана деңгейін арттырудағы маңызды қадам болмақ.

Осы іс-шара қарсаңында ағымдағы жылдың 20 наурыздан бастап 20 сәуір аралығында ағаш отырғызу, аумақтарды жинау, экочеллендждер, экологиялық тәрбие бойынша сынып сағаттары, орта білім беру мекемелерінде экологиялық тақырыптағы шығармалар конкурсы, «Үлгілі ауыл» конкурстары, еліміздің барлық өңірлерінде үздік шағын аудан анықталатын аудандық және қалалық «Таза аула – Таза қала/аудан» конкурстары бойынша жаппай акциялар өткізілетін болады.

«TazaLike» фестивалінің өзінде интерактивті және көрме аймақтарын, экожәрмеңке, шеберлік сыныптарын, сондай-ақ жеңімпаздар аллеясын құру үшін символдық көшеттерді табыстаумен марапаттау рәсімін қоса алғанда, басқа да іс-шараларды ұйымдастыру және өткізу ұсынылады.

Сіз мақұлдаған жағдайда, іс шараларды ұйымдастыру және өткізу бойынша тиісті шаралар қабылданатын болады.

Шешім қабылдау үшін енгізіледі.

**Құрметпен,**

**Министр Е. Нысанбаев**